Yuɣal deg wawal : yebded, yessusem, yecɛel allen-is di ɛicuca. Twala-t Fadma. Netta mazal i yas igir tamawt : yedhec kan di tmeṭṭut yeqqimen d watmaten-is. Twala-t sakin, tečč-it s wallen, tɛeqel-it : d netta, d sseɛdi ! xas yeswehm-itt cwiṭ s teɣzi ɣezzif mačči fd kra, xas idehr-as wudem-is d aberkan deg yiṭij, lakin d netta ! ad as tinid idelli kan i t tezra : d allennni ines tizegzawin am tidak-is nettat ; d acebbub-nni-ines awraɣ, lakin, ɣur-s netta, d aberkan d imukan, seh yiṭij diɣen ; d taqemmuct-nni tamecṭuḥt i ɣef i s tḥekku yemma ɛzuzzu, teqqaras : nniɣ akka a yemma ? Niɣ, d taqcict ara d sɛud ? … Ma belḥara tura, ttebanen-d ɣef tcenfirt-is kra n wanzaden iwraɣen …